27/10/2014 | Administración LocalMunicipal
Ribeira
Notificación a herdeiros de don Manuel Martínez Santiago

Visto o Decreto de Alcaldía de data 6 de outubro de 2014, mediante o que se resolve incoar expediente de execución subsidiaria aos titulares dunha finca localizada no lugar de Xenxides, Oleiros, Riveira, para conseguir a execución dos traballos de xestión de biomasa requiridos no expediente de referencia 14XB017. Visto que os titulares da finca de referencia catastral 15074A033000130000KD, Herdeiros de D. Diego Salvador Cirac Grovas, son descoñecidos. A tenor do disposto no artigo 59.5 da Lei 30/1992, do 26 de novembro, reguladora do Réxime Xurídico das Administracións Públicas e do Procedemento Administrativo Común, modificado pola Lei 4/1999, do 13 de xaneiro, procédese para garantir o trámite da notificación, á publicación no BOP e no taboleiro de edictos do Concello de Riveira, o presente escrito: “María Cacharro López, Secretaria Xeral do Concello de Riveira, notifícolle que o Alcalde en funcións de Riveira, D. Juan Luis Martínez Queiruga (Decreto de substitución de data 6 de outubro de 2014), ditou este decreto de 6 de outubro de 2014: Ref.: Departamento de Medio Ambiente – Técnico de Medio Ambiente – ILFV - TMA/14ES001 Na data do 24 de setembro de 2014 emite informe o Técnico Municipal de Medio Ambiente poñendo de manifesto o incumprimento por parte dos titulares do terreo obxecto do expediente de orde de execución para a realización de traballos de xestión da biomasa / limpeza de fincas de referencia TMA/14XB017 da resolución adoptada pola Alcaldía do Concello de Riveira na data do 23 de xullo de 2014 (edicto de data 4 de xuño de 2014, mediante o que se procedeu a garantir o trámite da notificación de conformidade co disposto no artigo 59.5 da Lei 30/1992, do 26 de novembro de Réxime Xurídico das Administracións Públicas e do Procedemento Administrativo Común, publicación no B. O. P. núm.114 do 17 de xuño de 2014 e exposición no taboleiro de edictos deste Concello polo prazo acordado no procedemento, quince (15) días naturais), e no que se da conta das condicións nas que se atopa unha finca da súa propiedade, de referencia catastral 15074A033000130000KD, emprazada no lugar de Xenxides, parroquia de Oleiros, Riveira, feito que se traduce nunhas condicións de insalubridade, inseguridade en caso de incendio e ausencia de condicións de ornato, motivo polo que se ordenou a realización dos seguintes traballos para garantir o cumprimento da normativa sobre protección de incendios: - Eliminación de todo tipo de vexetación accesoria da parcela. - Xestión dos restos vexetais segundo normativa. - Na franxa dos 30 metros a carón de vivendas non poderá haber especies arbóreas non permitidas segundo a Lei 3/2007 (piñeiros, eucaliptos.). E se lles concedeu un último e improrrogable prazo adicional de cinco (5) días, co apercibimento de que de non levar a cabo o ordenado no prazo establecido a Administración procedería á súa execución subsidiaria, a costa do obrigado, ou á execución forzosa, mediante a imposición de multas coercitivas, das que a contía oscilará entre os 300 e os 6000 €, reiterables ata lograr a execución dos traballos ordenados. Na data do 24 de setembro de 2014 a Enxeñeira Municipal emite orzamento detallado dos traballos de limpeza que son precisos para acadar as condicións sinaladas pola normativa aplicable en materia de prevención de incendios forestais e disciplina urbanística con respecto á parcela de referencia catastral 15074A033000130000KD. O importe da limpeza mixta mecanizada e manual de vexetación accesoria e trituración dos restos ascende a 275,52 € (IVE incluído). De acordo ao establecido no artigo 22 da Lei 3/2007, do 9 de abril, de prevención e defensa contra os incendios forestais de Galicia e no artigo 95 e seguintes da Lei 30/1992, do 26 de novembro, do réxime xurídico das Administracións Públicas e do procedemento administrativo común, no artigo 22.4 da Lei 3/2007, do 9 de abril, de prevención e defensa contra os incendios forestais de Galicia que regula “as persoas responsables segundo o disposto no apartado 2 do artigo 21 están obrigadas a facilitar os necesarios accesos ás entidades responsables dos traballos de xestión da biomasa”, e en consonancia cos artigos 199.2 e 9.4 da Lei 9/2002, do 30 de decembro, de ordenación urbanística e protección do medio rural de Galicia, o Concello poderá proceder á execución subsidiaria (imputando á propietaria da parcela os gastos ocasionados) ou á execución forzosa mediante a imposición de multas coercitivas, reiterables, cuxa contía será de 300 a 6000 €. Establece o artigo 98 da Lei 30/1992, do 26 de novembro, ao referirse á execución subsidiaria, o seguinte: “1. Haberá lugar á execución subsidiaria cando se trate de actos que por non ser personalísimos poidan ser realizados por suxeito distinto do obrigado.2. Neste caso, as Administracións Públicas realizarán o acto, por si ou a través das persoas que determinen, a costa do obrigado.3. O importe dos gastos, danos e prexuízos esixirase conforme ao disposto no artigo anterior.4. Dito importe poderá liquidarse de forma provisional e realizarse antes da execución, a reserva da liquidación definitiva.” Establece o artigo 22.4 da Lei 3/2007, do 9 de abril, de prevención e defensa contra os incendios forestais de Galicia, ao referirse ao procedemento para a xestión da biomasa no ámbito das redes de faixas, o seguinte: “4. No caso de execución subsidiaria, as persoas responsables segundo o disposto no artigo 21 ter están obrigadas a facilitar os necesarios accesos ás entidades responsables dos traballos de xestión da biomasa, que non requirirán de ningunha autorización para a execución subsidiaria da xestión da biomasa nas redes de faixas de xestión.” Vista a lexislación seguinte: Lei 9/2002, do 30 de decembro, de ordenación urbanística e protección do medio rural de Galicia e Decreto 28/1999, de 21 de xaneiro, polo que se aproba o Regulamento de disciplina urbanística para o desenrolo e aplicación da Lei do solo de Galicia, Decreto 105/2006, do 22 de xullo, polo que se regulan medidas relativas á prevención de incendios forestais, á protección dos asentamentos no medio rural e á regulación de aproveitamentos e repoboacións forestais, Lei 3/2007, do 9 de abril, de prevención e defensa contra os incendios forestais de Galicia, e Orde do 31 de xullo de 2007 pola que se establecen os criterios para a xestión da biomasa vexetal, e as competencias atribuídas aos concellos nesta materia. De conformidade co disposto no artigo 21.1. r) da Lei 7/1985, do 2 de abril, Reguladora das Bases de Réxime Local, que outorga ao alcalde a competencia para ordenar a execución e facer cumprir os acordos do Concello e demais normativa de aplicación, RESOLVO: Primeiro. Iniciar o procedemento de execución forzosa do expediente referido nos feitos a Herdeiros de D. Diego Salvador Cirac Grovas, en calidade de responsables da finca obxecto do expediente, de referencia catastral 15074A033000130000KD, emprazada no lugar de Xenxides, parroquia de Oleiros, Riveira, de conformidade co disposto no artigo 28 do Regulamento de disciplina urbanística de Galicia, en relación cos artigos 93 e seguintes da Lei 30/1992, do 26 de novembro, de Réxime Xurídico das Administracións Públicas de do Procedemento Administrativo Común, e no artigo 22 da Lei 3/2007, do 9 de abril, de prevención e defensa contra os incendios forestais de Galicia, empregando o medio de execución subsidiaria, ao tratarse dun acto que por non ser personalísimo pode ser realizado por suxeito distinto ao obrigado, sen prexuízo da apertura do correspondente expediente sancionador. Segundo. Os traballos de eliminación da vexetación accesoria realizaranse polo Concello de Riveira a través da contratación dunha empresa especializada neste tipo de tarefas, a costa dos obrigados, polo que o importe dos gastos que se ocasionen deberán ser satisfeitos por Herdeiros de D. Diego Salvador Cirac Grovas, podendo esixirse de conformidade co disposto no artigo 97 da Lei 30/1992, do 26 de novembro. Terceiro. Conceder audiencia aos interesados por un prazo de dez (10) días para que aleguen e presenten por escrito os documentos e xustificacións que coiden pertinentes en defensa dos seus respectivos dereitos. Cuarto. Notificar aos interesados de conformidade co previsto no artigo 59.5 da Lei 30/1992, do 26 de novembro. Contra a presente resolución non procede recurso algún, por tratarse dun mero acto de trámite, sen prexuízo de que poida interpoñer o que estime procedente. Riveira, 6 de outubro de 2014 A Secretaria Xeral, María Cacharro López” Riveira, 6 de outubro de 2014 O Alcalde en funcións de Riveira, Juan Luis Martínez Queiruga (Decreto de substitución de data 3 de outubro de 2014)